Document ID: 32004R1137

ΚΑΝΟΝΙΣΜΌΣ (ΕΚ) αριθ. 1137/2004 ΤΗΣ ΕΠΙΤΡΟΠΉΣ
της 21ης Ιουνίου 2004
για τροποποίηση του κανονισμού (ΕΚ) αριθ. 43/2003 σχετικά με τη θέσπιση των λεπτομερειών εφαρμογής των κανονισμών (ΕΚ) αριθ. 1452/2001, (ΕΚ) αριθ. 1453/2001 και (ΕΚ) αριθ. 1454/2001 του Συμβουλίου όσον αφορά τις ενισχύσεις για την τοπική παραγωγή φυτικών προϊόντων στις ιδιαίτερα απομακρυσμένες περιφέρειες της Ένωσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1453/2001 του Συμβουλίου, της 28ης Ιουνίου 2001, περί ειδικών μέτρων, όσον αφορά ορισμένα γεωργικά προϊόντα, υπέρ των Αζορών και της Μαδέρας και την κατάργηση του κανονισμού (ΕΟΚ) αριθ. 1600/92 (Poseima) (1), και ιδίως το άρθρο 5 παράγραφος 3,
Εκτιμώντας τα ακόλουθα:
(1)
Ο κανονισμός (ΕΚ) αριθ. 43/2003 της Επιτροπής (2) ορίζει στο παράρτημα IV τις μέγιστες ποσότητες και τα ποσά τα σχετικά με τις ενισχύσεις για την τοπική διάθεση στο εμπόριο στις περιφέρειες που αντιστοιχούν στους τόπους παραγωγής για τα προϊόντα που αναφέρονται στο άρθρο 5 παράγραφος 1 του κανονισμού (ΕΚ) αριθ. 1453/2001.
(2)
Η εφαρμογή αυτού του μέτρου το 2003 έδειξε ότι η χρησιμοποίηση των μεγίστων ποσοτήτων είναι ιδιαίτερα άνιση μεταξύ των προϊόντων. Διαπιστώθηκε ότι οι ποσότητες οι σχετικές με ορισμένα προϊόντα χρησιμοποιούνται, συστηματικά, εν μέρει μόνο, ενώ άλλα προϊόντα αποτελούν αντικείμενο ζητήσεως που υπερβαίνει τις μέγιστες ποσότητες, πράγμα το οποίο έχει ως συνέπεια την χρησιμοποίηση ενός συντελεστή μείωσης της ενίσχυσης. φαίνεται επομένως αιτιολογημένη η ανακατανομή των ποσοτήτων μεταξύ των προϊόντων προκειμένου να ακολουθηθούν οι διαπιστωθείσες τάσεις καθώς και να προσαρμοσθούν τα ποσά ενίσχυσης για ορισμένα προϊόντα συναρτήσει της εμπειρίας και των καταγραφέντων αποτελεσμάτων, με στόχο την καλύτερη χρησιμοποίηση των πόρων.
(3)
Είναι σκόπιμο να τροποποιηθεί ο κανονισμός (ΕΚ) αριθ. 43/2003 αναλόγως.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των επιτροπών διαχείρισης των εν λόγω προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα IV του κανονισμού (ΕΚ) αριθ. 43/2003 αντικαθίσταται από το κείμενο που αναφέρεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται:
α)
όσον αφορά τις ποσότητες που ορίζονται στη στήλη III του νέου παραρτήματος IV, από την 1η Ιανουαρίου 2004·
β)
όσον αφορά τα ποσά ενίσχυσης που καθορίζονται στις στήλες IV και V του νέου παραρτήματος IV, στις συμβάσεις που συνάπτονται μετά την ημερομηνία έναρξης ισχύος του.
Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.
Βρυξέλλες, 21 Ιουνίου 2004.

Labels: 3
17
19
6